DISTRIBUIE

Primarii celor patru oraşe din Transilvania și Banat vor să ia bani de la Bruxelles și să nu mai depindă de București. Boc, Robu, Bolojan şi Falcă semnează, sâmbătă, documentul de temelie al „Alianţei Vestului”.

"Sâmbătă, 8 decembrie 2018, cei patru primari inițiatori ai proiectului “Patrulaterala Vestului”, Nicolae Robu, Gheorghe Falcă, Ilie Bolojan și Emil Boc, primarii orașelor Timișoara, Arad, Oradea și Cluj-Napoca vom semna, la Timișoara, la sediul Primăriei, de la ora 15.00, în prezența presei, documentul temelie al alianței noastre. Având în vedere interesul mare pentru proiect, arătat de alte administrații publice locale din această parte de țară, o dată cu semnarea acestui document, numele asocierii se va schimba din Patrulaterala Vestului în Alianța Vestului - în abreviere: AVE -, pentru a se evidenția caracterul ei deschis.

Menționăm încă o dată, că, prin această inițiativă, prin excelență în spiritul Declarației de la Alba Iulia din 1 Decembrie 1918, dorim să creăm un for informal pentru schimburi de idei și de experiență între noi, edilii orașelor în cauză, și între administrațiile publice locale pe care le conducem, dar și de cooperare pe proiecte mari, în primul rând de conectivitate de mare viteză, dar și în domeniile cultură, educație, sănătate, turism, sport, securitate și dezvoltare, în sens larg", transmite edilul Timişoarei, printr-un comunicat de presă.

VEZI ŞI S-a format Alianța Vestului. Orașele Cluj, Timișoara, Oradea și Arad se interconectează